Държавен вестник, бр. 68, 2006 г., стр. 68

С Т Р .  68
Д Ъ Р Ж А В Е Н   В Е С Т Н И К
Б Р О Й  68
(2) На спечелилите конкурса кандидати за
длъжности, за които не се изисква първоначал-
но професионално обучение, по предложение
на председателя на конкурсната комисия, ут-
върдено от главния секретар на МВР, се при-
съжда категория и се назначават на държавна
служба в МВР.
Раздел II
Първоначално професионално обучение
на стажантите
Чл. 47. Първоначалното професионално обу-
чение на стажантите се организира и провежда
в базов и специализационен етап.
Чл. 48. Обучаващите структурни звена на
МВР класират в списък по низходящ ред според
резултатите от обучението им стажантите, ус-
пешно завършили първоначалното си профе-
сионално обучение.
Раздел III
Разпределяне на стажантите за назначаване
на длъжности, изискващи първоначално про-
фесионално обучение
Чл. 49. Стажантите, успешно завършили
първоначалното си професионално обучение,
подлежат на разпределяне за назначаване на
длъжности от професионалното направление и
щата на основното структурно звено с компе-
тентност на територията на административно-
териториалната област, за които са спечелили
конкурса.
Чл. 50. (1) Разпределянето по чл. 49 се из-
вършва според резултатите от обучението от
комисия, определена със заповед на главния сек-
ретар на МВР по предложение на директора на
дирекция “Човешки ресурси”.
(2) Съставът на комисията включва:
1. председател—служител на МВР, притежа-
ващ категория не по-ниска от “Б”;
2. членове—служители от:
а) основните структурни звена на МВР, за
които е обявен конкурсът;
б) провелите първоначалното професионал-
но обучение структурни звена на МВР;
в) дирекция “Човешки ресурси”—МВР.
Чл. 51. Ръководителят на обучаващото
структурно звено, провело първоначалното
професионално обучение, предоставя на коми-
сията по чл. 50 списъка по чл. 48, а директорът
на дирекция “Човешки ресурси”—МВР—спи-
сък на вакантните длъжности, за които е обя-
вен конкурсът.
Чл. 52. Стажантът се явява пред комисията
по реда от списъка по чл. 48 и избира длъж-
ност от професионалното направление и щата
на основното структурно звено с компетент-
ност на територията на административно-
териториалната област, за които е спечелил
конкурса.
Чл. 53. Изборът е окончателен и за резулта-
тите от него се съставя протокол, който се под-
писва от стажанта и комисията.
Раздел IV
Разпределяне на курсантите за постъпване
на държавна служба
Чл. 54. (1) След дипломирането им курсан-
тите, завършили висшето си образование в
АМВР в редовна форма на обучение, се разпре-
делят централизирано от комисия, определена
със заповед на главния секретар на МВР по
предложение на директора на дирекция “Чо-
вешки ресурси”.
(2) Централизираното разпределение по ал. 1
се извършва според резултатите от обучението
и вакантните длъжности от щатовете на струк-
турните звена на МВР, за които е извършен
приемът в Академията на МВР.
Чл. 55. Съставът на комисията по чл. 54, ал. 1
включва:
1. председател—служител на МВР, притежа-
ващ категория не по-ниска от “Б”;
2. членове—служители от:
а) основните структурни звена на МВР, за
които е извършен приемът в Академията на МВР;
б) Академията на МВР;
в) дирекция “Човешки ресурси”—МВР.
Чл. 56. Ректорът на Академията на МВР
предоставя на комисията по чл. 54, ал. 1 списък
на завършилите професионалното си образова-
ние курсанти, класирани в низходящ ред по
резултатите от обучението им, а директорът на
дирекция “Човешки ресурси”—МВР—списък на
вакантните длъжности от щата на основните
структурни звена на МВР, за които е извършен
приемът в Академията на МВР.
Чл. 57. Курсантът се явява пред комисията
по реда от класирането по резултати от обуче-
нието и избира длъжност за назначаване на
държавна служба в МВР.
Чл. 58. Изборът е окончателен и за резулта-
тите от него се съставя протокол, който се под-
писва от курсанта и комисията.
Раздел V
Присъждане на категория на стажантите
и курсантите и назначаване на длъжност
Чл. 59. По предложение на главния секре-
тар на МВР министърът на вътрешните работи
присъжда:
1. категория “Г” на:
а) курсантите, придобили висше образова-
ние в редовна форма на обучение;
б) стажантите—специализанти, завърши-
ли курса за първоначално професионално обу-
чение;
2. категория “Е” на стажантите—обучаеми,
завършили курса за първоначално професио-
нално обучение.